### Resumé

Barnets lov trådte i kraft den 1. januar 2024. Loven forpligter alle kommuner at udarbejde et beredskab for negativ social kontrol og æresrelaterede konflikter samt ekstremisme. Beredskabsplanen skal behandles i alle fagudvalg forud for godkendelse i Byrådet. Teknisk Udvalg bedes drøfte og godkende beredskabsplanen med henblik på videre politisk behandling.

### Sagsfremstilling

Den 1. januar 2024 trådte ”Barnets lov” i kraft. Loven forpligter alle kommuner til hver især at udarbejde en fælles, tværgående beredskabsplan til forebyggelse og opsporing af negativ social kontrol og æresrelaterede konflikter blandt børn, unge og voksne. Beredskabsplanen er således gældende for alle forvaltninger.

For at kommunen kan hjælpe borgere (børn, unge og voksne), som er udsat for negativ social kontrol og æresrelaterede konflikter eller ekstremisme rettidigt og kvalificeret, er det væsentligt at professionelle er i stand til at genkende bekymringstegn og ved, hvor de kan få rådgivning og hjælp ift. håndtering af bekymringen. Det gælder professionelle på tværs af alle fagforvaltninger f.eks. frontpersonale på skoler, i fritidstilbud, boligsociale indsatser, sundhedstilbud, jobcenter, Borgerservice og kultur- og foreningstilbud. Den forebyggende og opsporende indsats skal således tænkes ind og varetages i alle fagforvaltninger.

Den vedlagte beredskabsplan er udarbejdet af en tværgående gruppe med repræsentanter fra kommunens forvaltninger i samarbejde med Styrelsen for International Rekruttering og Integration (SIRI) og imødekommer ovenstående krav.

Beredskabsplanen henvender sig til alle professionelle i Vejle Kommune som er i kontakt med borgere, både under og over 18 år og har til formål at skabe et fælles vidensgrundlag, til at kunne forebygge, opspore og håndtere situationer ved mistanke om negativ social kontrol og æresrelaterede konflikter. Der eksisterer i dag en særskilt beredskabsplan til håndtering af ekstremisme, som den nye beredskabsplan henviser til.

Beredskabsplanen er inddelt i et forbyggende, et opsporende og et håndterende afsnit, som giver generel information og viden om æresrelaterede konflikter og negativ social kontrol. Samtidig er beredskabsplanen inddelt i en del, der henvender sig til professionelle, der arbejder med børn og unge, og en del der henvender sig til professionelle, der arbejder med voksne. Der er udarbejdet actioncards på begge dele, så den enkelte leder eller medarbejder har en handleguide at gå ud fra.

Beredskabsplanen dækker hele kommunen, og skal dermed behandles i alle relevante fagudvalg. Efter Byrådets godkendelse er der behov for at sikre implementering i hele organisationen. Direktionen har vedtaget, at den allerede nedsatte gruppe, der har udarbejdet planen, sammen understøtter implementeringen.

### Klima og resiliensvurdering

Ingen bemærkninger

### Sagens videre forløb

Sagen skal alene behandles i Teknisk Udvalg.

### Indstilling Økonomi- og Kristina Andreasen indstiller,

**at** udvalget overfor Byrådet anbefaler, at beredskabsplanen godkendes.

### Beslutning

Anbefalet.